Petne

Petneházy András barátom nagy „bulista” volt, imádta a táncházas

közeget. Jó zene, kedves ivócimborák mindig akadtak. Szaúd-Arábiában

dolgozott sokat, és pénz nem számít alapon, mindenkit meghívott,

amíg volt miből. De hát az is elfogyott egyszer, és akkor már

nehezebb volt a dorbézolás is, de valahogyan mindig megoldotta.

Imádták a csajok, sármos ember volt, igazi pesti jampi. Nagyon

bírta a nemalvást, szinte végig fent volt a tábor alatt. A búcsúeste

után, másnap délelőtt befeküdt a sátrába, és onnantól kezdve felkelthetetlen

volt. Mindenki pakolt, hazament, és Petne fölül is leszedték

a sátrat.

Maradt a táj, az erdő, a tó, a csűr, és egy Petne az erdő közepén.